**פורן לורי נולדה בפורים בשושן הבירה שבפרס**

**בשנת 1941**

**עלתה לארץ בשנת 1968**

תלמידה מלווה, רותי (ט1)

שמי פורן לורי (צדקני).

נולדתי בשושן הבירה של פרס בחג הפורים ומכאן שמי, בשנת 1941. אני בת שלישית מתוך 7 ילדים ש4- מתוכם נפטרו.

גדלתי בשושן הבירה. כל היהודים גרו במקום אחד וידעו מה הולך אחד עם השני, גרתי בתוך בית כנסת בחדר וחצי עם המשפחה שלי כי אבי היה שוחט, חזן ועוד. בילדותי קיבלתי שרשרת עם עשרת הדיברות לאירוסין שלי.

אחד האירועים הזכורים לי מהילדות הם חגי הפסח שהיינו חוגגים חמש משפחות ביחד. אבא שלי היה אומר את ההגדה ונהנים כולם ביחד.

בגיל שבע המורה שלי נהג לשיר לי את שיר יום העצמאות בפרסית. עד היום אני זוכרת את המילים בעל פה ושרה אותו היום בשביל הילדים.

בילדותי נהגתי לשחק שש-בש קלאס עם חברותיי ותופסת.

בבתי הספר בפרס המוסלמים היו מנסים להוריד ליהודים את הממוצע הלימודי. אני למדתי בבית ספר אליאנס במשך שנתיים.

בשנת 1968 עלינו לארץ כי לבעלי לא היתה עבודה. הייתי בת 27 עם ילד ועוד ילד בדרך.[בהיריון] הגיל השפיע עליי בגלל הקושי של החום והחוקים החדשים והילד שרק הרגע ילדתי. הגעתי לבת ים.

בפרס עבדתי כמורה. לא נהניתי בעבודה אך זאת הייתה האפשרות היחידה שהייתה. מורה או אחות.

לא שירתי בצבא כי עליתי בגיל 27 עם ילדים.הייתי בכל המלחמות אחרי מלחמת ששת הימים. לא הבנתי מה קורה כל חייל שנפל הייתי בוכה. כשלא הייתה מלחמה האווירה הייתה בסדר.

תחביביי היו סריגה, אני יודעת לסרוג כל דבר.

האירוע העצוב בחיי: סבתא שלי נפטרה בגיל 65.

לפני 14 שנה הייתי על כיסא גלגלים עברתי ניתוח וכיום הולכת על הרגליים לאחר 10 שנים על כיסא גלגלים וכאילו נולדתי מחדש.

ביקרתי בטורקיה ובאמריקה ועוד ארצות נוספות.

כל הילדים שלי חרדים, אני מזמינה את כל הילדים אלי מה שהופך את החגים לשמחים מפני שכולם נמצאים יחד.